钦定古今图书集成/理学汇编/文学典/第251卷 > 徐师曾诗体明辩 > 《洞仙歌》〈观王环山花外词有感〉张炎
## 钦定古今图书集成/理学汇编/文学典/第251卷 > 徐师曾诗体明辩 > 《洞仙歌》〈观王环山花外词有感〉张炎

野鹃啼月。便角巾还第。轻掷诗瓢付流水。最无端、小
院寂历春空，门自掩，柳发离离如此。　可惜欢娱地。
雨冷云昏，不见当时谱银字。旧曲怯重翻，总是离愁，
泪痕洒、一帘花碎。梦沉沉、知道不归来，尚错问桃根，
醉魂醒未。